**Csongrád Város Polgármesterétől**  **M**

Száma: Fjl/20-3/2023.

Témafelelős: Forgó M.

**ELŐTERJESZTÉS**

**Csongrád Városi Önkormányzat Városgazdasági, Ügyrendi és Összeférhetetlenségi**

**Bizottsága 2023. augusztus 28-i ülésére**

Tárgy: A Star Coffee Kft. kérelme vételárrész megfizetésének módosítására

Tisztelt Bizottság!

A Star Coffee Kft. (székhelye: Békéscsaba, Berényi út 23.) a 2022. december 14. napján kelt adásvételi szerződéssel megvásárolta a Csongrád, Fő utca 20/A sz alatti ingatlan 69/984-ed tulajdoni hányadát, mely természetben a Spar áruház melletti földszinti üzlethelyiségnek felel meg. A Kft. célja az üzlethelység felújítása, átalakítása, és legalább 4 főt foglalkoztató új kereskedelmi egység működtetése.

A vevő a nettó 7.700.000 Ft vételárból a szerződéskötéssel egyidejűleg megfizetett az önkormányzat részére 1.000.000 Ft-ot, a fennmaradó 6.700.000 Ft vételárrész esedékessége 2023. augusztus 31. napja.

A Star Coffe Kft. képviselője azzal a kérelemmel fordult önkormányzatunkhoz, hogy tegye lehetővé a fennmaradó vételárrész törlesztését az alábbiak szerint:

* 2023. augusztus 31-ig a vételárból megfizetne 1.700.000 Ft-ot,
* a további 5.000.000 Ft-ot legkésőbb 2024. május 31. napjáig fizetné meg az önkormányzat részére.

Kérelmében előadja, hogy az ingatlan hátsó részében elhelyezkedő, korábban göngyölegtárolóként funkcionált épületrész átépítése jelenleg is folyamatban van, továbbá elsődleges célja a kialakult energia áremelkedés miatt az ingatlanon napelemek telepítése.

A fenti beruházások megnövekedett anyagi terheire, valamint a kiskereskedelem forgalmát sújtó inflációs hatásokra tekintettel, a vállalkozásaik anyagi helyzete a vártnál kedvezőtlenebbül alakult, ezért kéri a fennálló vételárrész megfizetésének átütemezését.

A kérelemben felsorolt indokok alapján javasolom a fennmaradó 6.700.000 Ft vételárrész további részletekben történő megfizetésének elfogadását, és kérem e tekintetben a bizottság javaslatának megtételét.

Csongrád, 2023. augusztus 17.

 Bedő Tamás

 polgármester